
[bookmark: _Hlk197099788][bookmark: _Hlk188964322][bookmark: _Hlk201300452]Eliminarea necesității rețetei tipărite în farmacie, măsură concretă pentru digitalizare și acces facil la tratament

Casa de Asigurări de Sănătate Maramureș aduce la cunoștința asiguraților din județ că prescripțiile medicale electronice pot fi onorate la farmacie fără a mai fi necesară prezentarea unui exemplar tipărit sau în format electronic al prescripției, dacă aceasta a fost emisă online. Măsura vizează toate rețetele cu și fără contribuție personală (gratuite și compensate), eliberate de către medicii prescriptori aflați în relație contractuală cu sistemul de asigurări sociale de sănătate.
Farmaciile partenere pot elibera medicamentele direct prin intermediul Sistemului Informatic al Prescripției Electronice (SIPE), utilizând cardul național de asigurări sociale de sănătate sau documentul înlocuitor al acestuia, prezentat de pacientul asigurat.
Este esențial ca beneficiarii să verifice în prealabil dacă farmacia aleasă are contract în vigoare cu casa de asigurări de sănătate, întrucât valabilitatea rețetei electronice este garantată exclusiv în cadrul acestor unități farmaceutice.
„Casa de Asigurări de Sănătate Maramureș a demarat o campanie de informare în rândul farmaciilor și al medicilor prescriptori privind aplicarea corectă a prevederilor actualului Contract-cadru și a normelor metodologice aferente, în special în ceea ce privește procedurile moderne de prescriere și eliberare a medicamentelor compensate”, Adrian Mădăras, Director General.
Această reglementare, deși activă din anul 2023, este încă parțial cunoscută de către profesioniști și public. Prin urmare, măsura este reluată în cadrul unui amplu demers național de simplificare administrativă și digitalizare a serviciilor medicale, având ca obiectiv strategic „zero hârtie” în cabinetele medicale – o transformare necesară și așteptată de sistemul sanitar.
Casa de Asigurări de Sănătate Maramureș subliniază că această inițiativă:
· reduce birocrația administrativă;
· scurtează timpul de acces la tratament pentru pacienți;
· optimizează activitatea profesională a medicilor prescriptori;
· contribuie la protecția mediului prin diminuarea consumului de hârtie.
Reamintim tuturor asiguraților că se pot informa permanent prin intermediul site-ului oficial https://cas.cnas.ro/casmm și prin contact direct cu instituția. Totodată, încurajăm cadrele medicale și farmaciile din județ să contribuie activ la promovarea acestei bune practici, esențială pentru eficientizarea serviciilor oferite în cadrul sistemului național de sănătate.

Purtător de Cuvânt,
vineri, 20 iunie 2025
2


2

image1.png
CAS MARAMURES

pentruw o
sanatatea ﬁ@




image2.png
CAS MARAMURES




